राहुल गांधी ने नीरव मोदी को बताया PM मोदी का 'भाई', कहा- दोनों ने देश को लूटा है, दोनों को न्याय का सामना करना होगा  
नीरव मोदी को लेकर साधा पीएम मोदी पर निशाना
कहा- दोनों ने देश को लूटा है
'दोनों को न्याय का सामना करना होगा'
साथ ही उन्होंने लिखा है, 'दोनों किसी भी सवाल का जवाब देने से इंकार करते हैं. दोनों को लगता है कि वे कानून से ऊपर हैं. दोनों न्याय का सामना करेंगे.' दरअसल, ब्रिटेन के एक बड़े अखबार ने अपनी खबर में दावा किया है कि नीरव मोदी लंदन में एक आलीशान अपार्टमेंट में रहता है और वहां की सड़कों पर घूमता है. अखबार की ओर से जारी एक वीडियो में नीरव रिपोर्टर के सवालों पर बार-बार 'नो कमेंट' कहता दिखाई देता है.
The video of fugitive #NiravModi in London shows an uncanny similarity between him & his bhai, PM Modi.
Both have looted India and are called Modi.
Both refuse to answer any questions.
Both believe they are above the law.
Both will face justice. https://t.co/20Y36iVj2Y
इसके अलावा राहुल गांधी ने शनिवार को तेलंगाना में एक रैली को संबोधित करते हुए कहा कि भगोड़ा नीरव मोदी कांग्रेस की पकड़ में आता है तो उसका सारा पैसा लोगों में बांट दिया जाएगा. तेलंगाना के शमशाबाद में एक रैली को संबोधित करते हुए राहुल ने कहा, 'नरेंद्र मोदी ने नीरव मोदी के अकाउंट में पैसे ट्रांसफर किए, लेकिन हम गरीबों के अकाउंट में ट्रांसफर करेंगे, अगर हम नीरव मोदी को पकड़ लेते हैं तो उसका पैसा ओप लोगों को दे दिया जाएगा.'
इसके साथ ही तेलंगाना में उन्होंने कहा कि अगर उनकी पार्टी सत्ता में आई तो न्यूनतम आय गारंटी योजना लागू करेगी. कांग्रेस अध्यक्ष ने आरोप लगाया कि प्रधानमंत्री नरेंद्र मोदी दो भारत बना रहे हैं, एक भारत जहां केवल धनी लोगों को फायदा होता है तथा दूसरा भारत जहां हाथ जोड़कर ऋण माफी की मांग करने वाले किसानों को नीचा दिखाया जाता है.    गांधी ने कहा कि कांग्रेस ऐसा नहीं होने देगी. 
वहीं दूसरी ओर दिल्ली के मुख्यमंत्री और आम आदमी पार्टी के राष्ट्रीय संयोजक अरविंद केजरीवाल ने भी पीएम मोदी पर निशाना साधा है. केजरीवाल ने शनिवार को आरोप लगाया कि मोदी सरकार ने आर्थिक अपराधियों-नीरव मोदी और विजय माल्या को देश से भागने दिया तथा उन्होंने आश्चर्य से पूछा कि क्या यही प्रधानमंत्री की देशभक्ति है?
केजरीवाल ने ट्वीट किया, ‘मोदी सरकार ने दोनों को देश से भगवाया. क्या यही मोदीजी की देशभक्ति है.' आम आदमी पार्टी (आप) के प्रमुख इस ट्वीट पर प्रतिक्रिया व्यक्त कर रहे थे कि माल्या और नीरव मोदी ने भारत में प्रत्यर्पित किये जाने से बचने के विषय पर चर्चा करने के लिए कई बार आपस में भेंट की.
मोदी सरकार ने दोनों को देश से क्यों भगाया? क्या मोदी जी की यही देशभक्ति है? https://t.co/TPX3HsoMpg
प्रवर्तन निदेशालय के सूत्रों ने शनिवार को बताया कि ब्रिटेन के गृह मंत्री ने नीरव मोदी को प्रत्यर्पित करने के भारत के अनुरोध को कानूनी कार्रवाई के वास्ते हाल ही में अदालत को अग्रसारित किया है.